টস হেরে প্রথমে ব্যাট করতে নামে সাকিবের জ্যামাইকা। দলীয় ৫ রানেই অধিনায়ক গেইলকে হারায় সাকিবের দল। এর পর দলীয় ১৯ রানে ওয়ালটনকে হারালে চাপে পড়ে জ্যামাইকা। তবে চার নম্বরে নামা পাওয়েল ও ছয় নম্বরে নামা অ্যান্ড্রে রাসেলের ব্যাটিং নৈপুণ্যে ১৫৮ রানের চ্যালেঞ্জিং স্কোর করে জ্যামাইকা। উভয়ই ৪৪ রান করেন। পাওয়েল ৩৪ বলে ২ চার ও ৪ ছয়ে এবং রাসেল ২৪ বলে ৫ চার ও ৩ ছয়ে ৪৪ রান করেন। এছাড়া সাঙ্গাকারা ব্যাট থেকে আসে ২৩ রান।